b'\n_START_ARTICLE_\nMarkvarts\n_START_PARAGRAPH_\nMarkvarts jeb Markvards no Burbahas (v\xc4\x81cu: Marquart von Burbach) bija Zobenbr\xc4\x81\xc4\xbcu orde\xc5\x86a bru\xc5\x86inieks (no 1210) un Aizkraukles pils komturs (1211\xe2\x80\x941231), kas no l\xc4\xabvu pils p\xc4\x81rvald\xc4\xabja Aizkraukles novadu. 1229. gad\xc4\x81 atvair\xc4\xabja zemga\xc4\xbcu iebrukumu un divkauj\xc4\x81 ar zemga\xc4\xbcu valdnieku Viestardu tika ievainots. V\xc4\x93l\xc4\x81k piedal\xc4\xabj\xc4\x81s k\xc4\x81 liecinieks l\xc4\xabgumu sl\xc4\x93g\xc5\xa1an\xc4\x81 ar kur\xc5\xa1iem 1230.\xe2\x80\x941231.gad\xc4\x81. P\xc4\x93d\xc4\x93jo reizi piemin\xc4\x93ts 1234. gad\xc4\x81, tiek uzskat\xc4\xabts, ka vi\xc5\x86\xc5\xa1 kop\xc4\x81 ar daudziem citiem orde\xc5\x86a karavado\xc5\x86iem kritis Saules kauj\xc4\x81 1236.gad\xc4\x81 (Benninghoven, 1965; Fenske, Militzer, 1993.\n_START_SECTION_\nIzcelsme\n_START_PARAGRAPH_\nMarkvards c\xc4\x93lies no di\xc5\xbecilt\xc4\xabgo dzimtas Burbah\xc4\x81, kas atrodas da\xc5\xbeus kilometrus uz austrumiem no Marburgas V\xc4\x81cijas rietumos.'